Merje Rääbise isikunäituse "Keha kaudu" avamine
2025-04-08 18:30 - 21:00 (Europe/Tallinn)
Modell: Meesmodell
Teid võtavad vastu: Toon Vugts / Merje Rääbis
Olete oodatud Merje Rääbise isikuekspositsiooni avamisele.
Üritus on TASUTA!
Valmistuge 2,5 tunniks õndsaks joonistamiseks meie kauni modelli, mõne chill biitide, lõbusate inimeste, inspireerivate jookidega, ümbritsetuna Merje uhketest töödest.
Kõik oskustasemed on teretulnud! See pole kunstitund, seal pole juhendajat, vaid lõbus ja sõbralik võimalus joonistada ning sõprade ja kunstnikega aega veeta.
Kunstitarbed võtke kaasa, kuid märja kandjaga tuleb olla ettevaatlik.
Meil on mõned joonistustahvlid ja mõned molbertid, millele saate joonistada. Eskiisipabereid on hunnik ja pakume ka Skizzelt erinevaid eskiisimaterjale.
***
Model: Male modelHost: Toon Vugts / Merje Rääbis
You are invited for the opening of the solo exposition of Merje Rääbis.
This is a FREE event!

Get ready for 2 ,5 hours of blissfull drawing with our beautiful model, some chill beats, fun people, inspirational drinks, surrounded by Merje’s gorgeous works.
All skill levels are welcome! This is not an art-class, there is no instructor, but a fun and friendly opportunity for you to draw and hang out with your fellow friends and artists.
You can bring your own art gear, but please be careful with wet media.We have a few artboards and a few molberts for you to draw on. There is a pile of sketch papers and we provide various sketch materials from Skizze as well.

SEENIORIDE ÜLIKOOL eestikeelne grupp
2025-04-09 12:00 - 13:00, 2025-04-23 12:00 - 13:00 | Hopneri maja, Raekoja plats 18, Tallinn, Eesti
Seenioride ülikoolil on käimas kaheteistkümnes hooaeg!
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu Seenioride ülikooli eestikeelsete loengute kohta saab informatsiooni kirjutades info@hopnerimaja.eu või tel +372 6455 321 ning venekeelse programmi kohta: roman.ljagu@hopnerimaja.eu ; +372 5615 6522
Ootame aktiivset osavõttu.
Osalemine on tasuta.

SEENIORIDE ÜLIKOOL venekeelne grupp
2025-04-09 15:00 - 16:00, 2025-04-23 15:00 - 16:00 | Hopneri maja, Raekoja plats 18, Tallinn, Eesti

Kontsert KEVADÜMIN
2025-04-09 19:00 - 20:30 | Hopneri maja, Raekoja plats 18, Tallinn, Eesti
Tallinna Tehnikaülikooli Akadeemiline Naiskoor (dirigent Edmar Tuul) ja Tallinna Ülikooli vokaalansambel Vox Nova (juhendaja Karin Salumäe) kutsuvad kontserdile “Kevadümin” kuulajaid osa saama kaunist naiskoorilaulust ja a cappella segaansamblile loodud pop-jazz seadetest.Esitusele tuleb A.Pärdi, E.Mägi, F.Mendelssohn-Bartholdy, H.Hindpere, F.Rõigase ja teiste heliloojate looming.

Tallinna Tehnikaülikooli Akadeemiline Naiskoor loodi 1951. aastal Alma Tamme poolt, kes oli ka koori esimene dirigent. Kooriliikmete südameasjaks on kvaliteetne koorimuusika ja Eesti koorilaulu traditsioonide edendamine. Olles A-kategooria koor, on naiskoor pälvinud mitmeid tunnustusi nii kodu- kui välismaal erinevatelt konkurssidelt ja festivalidelt. Kuna naiskoori repertuaar on väga lai, on ta võitnud oma esinemistega nii klassikalise koorimuusika, kaasaegse muusika, kui ka kergema muusika austajate südameid.Koori suur südamesoov oma lauljate muusikalise taseme tõstmise kõrval hoida ja edendada Eesti koorilaulutraditsioone ja -väärtusi.2023. aasta kevadel osales naiskoor mainekal koorikonkursil Corkis, Iirimaal, kus saavutati auhinnaline 3. koht. 2024. aasta sügisel osaleti koorikonkursil Hispaanias Calellas, kus saavutati oma kategoorias II koht ja hõbediplom.
Koori kunstiline meeskond on Edmar Tuul ja Karin Tuul, Eleri-Kristel Kuimet.
Hääleseadjad on Karin Salumäe ja Kalev Keeroja.

Tallinna Ülikooli üliõpilastest ja vilistlastest koosnev vokaalansambel Vox Nova tegutseb alates 2015. aasta sügisest Karin Salumäe juhendamisel. Põhiliselt küll a cappella esinev vokaalgrupp on avatud musitseerima koos erinevate instrumentidega, andma võimalust üles astuda ansambli solistidele ja väiksematele koosseisudele enda seest. Vox Nova repertuaar on nooruslikult avastav, hoogne ja väljakutset pakkuv.Vox Nova on astunud üles väga erinevatel lavadel ja teinud mitmeid koostöökontserte.Kaalukas roll ansambli elus on erinevate TLÜ üksuste sündmuste muusikalisel sisustamisel ja osalemisel ülikooli kultuurikollektiivide suuremates ühisprojektides.2023. aasta novembris toimunud Viimsi JazzPopFestil saavutas Vox Nova ansamblite kategooria konkursil 3. koha. 2024. aasta aprillis, Rahvusvahelisel pop/jazz konkurss-festivalil Lauluragin Valgas, võitis Tallinna Ülikooli vokaalansambel Vox Nova kooride kategoorias esikoha. 15.03.2025 Jõhvi Kontsermajas toimunud H.Hindpere nimelisel vokaalansamblite konkursil “Kõnnib kevad…” võitis Vox Nova Grand Prix auhinna.
“Kooslaulmine ja muusika on meie ühine kirg – seda rõõmu soovime jagada oma kuulajatega!”, ütlevad ansambli lauljad.

KONTSERT ON TASUTA ja kestab 1 h 15 min.

Trio Romance kontsert
2025-04-12 18:00 - 19:30 | Hopneri maja, Raekoja plats 18, Tallinn, Eesti
Unustamatu laupäevaõhtu Trio Romanssiga – 12.aprill kell 18.00
Alla Kitas (metsosopran, klaver)
Galina Timonina (sopran)
Natalja Perevoztsikova (sopran)
Kontsert toimub Hopneri majas Raekoja platsil, Tallinna vanalinna südames.
Ajalooline ja hubane saal, suurepärane akustika ning kaunid vana romansid ja lüürilised laulud professionaalsete muusikute esituses.
Piletid on müügil Piletilevis ja kohapeal tund enne kontserdi algust. Pileti hind on 25 eurot.

Osta pilet

Tallinna Tantsuklubi Hopneri majas
2025-04-16 19:00 - 22:30, 2025-04-30 19:00 - 22:30, 2025-05-14 19:00 - 22:30, 2025-05-28 19:00 - 22:30 | Hopneri maja Diele (Vanaturu kael 3), Vanaturu kael 3, Tallinn, Eesti
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika.
Kõik on oodatud, olgu noor või vana, julge või häbelik. Tantsime eelkõige eesti tantse ja alati pillimehe ehk elava muusika järgi. Sekka juhtuvad ka mõned tantsud naabermaadest ja kaugemaltki.
Tantsude õpetamist peo käigus tuleb ette harva, seepärast soovitame pidada silm peal neil, kes hästi tantsivad ja neilt õppida.
Tallinna tantsuklubi on nüüdseks juba 30 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses dielesaalis.
Kohtutakse kaks korda kuus kolmapäeviti, et tantsulustida.
Tantsuklubi eestvedajad on Leanne Barbo, Jaan Sarv ja Monika Väliste.
Palume kaasa võtta vahetusjalanõud.

Osta pilet

„Miks van Gogh lõikas endal kõrva maha? Kahe kunstniku lugu (Van Gogh ja Gauguin)“ (koos Provence'i roosade veinide degusteerimisega
2025-04-24 18:00 - 20:00 | Hopneri maja, Raekoja plats 18, Tallinn, Eesti
„Miks van Gogh lõikas endal kõrva maha? Kahe kunstniku lugu (Van Gogh ja Gauguin)“ (koos Provence’i roosade veinide degusteerimisega
(Loeng on vene keeles)
24. aprill 2025 kell 18:00

Kunstiajaloolane Evelina Vedom kõrvutab oma loengus kaht 19 sajandi postimpressionistlikku maalikunstnikku ja avab nende värvikat elu- ja loomelugu.

Evelina Vedom on kunstiajaloolane ja Eesti Kunstimuuseumi kirjastuse tõlkija. Paljud tunnevad teda kui Keila-Joa lossi saalis toimunud ajalooliste kostüümide näituste korraldajat ja kuraatorit ning portselanikogujat ning tema ekskursioonid ja loengud on alati väga populaarsed.

Koos loenguga toimub ka Provence’i roosade veinide degusteerimine.

Autorilaulud HEDVIG HANSON " Laulis kevad õitemeres.."
2025-04-24 19:00 - 20:30 | Hopneri maja, Raekoja plats 18, Tallinn, Eesti
Tundliku meele ja varjunditerohke häälega lauljatar Hedvig Hanson tähistab oma 50ndat juubelit soolokontserdi ja autorilauludega.
End ise klaveril saates esitab ta eesti luuletajate tekstidele kirjutatud omaloomingulisi laule, mis viivad rändama ning annavad aega ja ruumi kuulajaile mõtiskleda elamise ja olemise üle. Ajalikkusest ja ajatusest jutustavad mahedad palad kosutavad hinge, Hedvigi vahemõtisklused lisavad südamesoojust ja ühtekuuluvustunnet.

Loengusari ÜHE MAJA LUGU- Vene 16
2025-04-29 18:00 - 19:00 | Vene 16, Vene 16, Tallinn, Eesti
Boris Dubovik, tunnustatud Tallinna vanalinna kultuuriväärtuste kaitsja, viib huvilised avastama ühe Dominiiklaste kloostri ansamblisse kuuluva vähetuntud eramu saladusi.
Kohtume pileti ostnutega aadressil Vene tänav 16.

Osta pilet

Jaak Tuksami ja Ain Agani uue albumi "Tassa tuulõkõnõ puhk" esitluskontsert
2025-05-01 19:00 - 20:30 | Hopneri maja, Raekoja plats 18, Tallinn, Eesti
Jaak Tuksami uus album ”Tassa tuulõkõnõ puhk” on muusiku teine 2025. aasta veebruarikuus ilmunud sooloalbum, kuhu ta kaasas hea sõbra ja tunnustatud kitarrimängija Ain Agani.
Album salvestati koos ühe stuudiopäevaga Raplas, Susi stuudios. Koos salvestamises peitub ka selle albumi vahetu ja dünaamiline kõlapilt. Albumil kõlavad Jaak Tuksami uuemad, peamiselt Eesti luuletajate tekstidele loodud laulud ja instrumentaalpalad.
Uue albumi esitluskontserdil kuuleme uuemate lugude kõrval ka vanu häid „Mu meel unus mägede taha“, „Mesilind“ ja paljusid teisi. Laulud ja hää pillimäng aitavad avada maailmu, mis argises sebimises jäävad varjatuks. Nagu märgib Jaak ise, kes oma igapäevategevuste ja pillimängu kõrval peab tähtsaks just maailma lihtsate tõdede avastamist, sooviks ta oma lauludega jõuda kõiksuse tundmiseni. Läbi kontserdil kõlavate laulude jõuab hinge sügavam puudutus iga kuulajani.

Osta pilet

Itaalia muusikaõhtu
2025-05-03 19:00 - 20:00 | Hopneri maja, Raekoja plats 18, Tallinn, Eesti
Sukelduge kire, romantika ja ilu atmosfääri koos Itaalia heliloojate säravaimate teostega! Teid ootavad tuntuimad aariad, duetid, kvartetid ja elavad emotsioonid.
Kontserdil esinevad artistid:
• Alla Popova (sopran)
• Zhenya Hovsepyan (metsosopran)
• Vitaliy Dudkin (tenor)
• Stanislav Šeljahhovski (bass)
• Ralf Taal (klaver)
Kontsert toimub Hopneri Majas, Raekoja platsil, Tallinna vanalinna südames. Ajalooline ja hubane saal, suurepärane akustika ning professionaalsete muusikute esituses kaunis Itaalia muusika loovad unustamatu õhtu!

Osta pilet

Polina Fradkina (klaver) kontsert-loeng (vene keeles)
2025-05-15 18:00 - 20:00 | Hopneri maja, Raekoja plats 18, Tallinn, Eesti
Polina Fradkina on väljapaistev pianist, kelle esitust iseloomustab lai tehniline ampluaa, peen kunstiline väljendusoskus ning sügav inimpsüühika tunnetus.Pärit muusikute perekonnast, on ta omandanud hariduse Peterburi konservatooriumis ning Tel Avivi Ülikooli Muusikaakadeemias. Ta on Ameerika-Iisraeli Kultuurifondi stipendiaat ning esineb solistina Taanis, Saksamaal, Soomes, Itaalias, Prantsusmaal ja Iisraelis. Fradkina teeb koostööd paljude kaasaegsete heliloojatega, kes loovad teoseid spetsiaalselt tema esituseks.
Kavas:
Ludwig van Beethoven, Johann Sebastian Bach, Frédéric Chopin, Sergei Prokofjev, Vladimir Firtich ning teised heliloojad.
Teema: Tänapäeva rahutus maailmas kogeme sageli tugevaid emotsioone. Loengu raames arutleme, kuidas muusika aitab meil mõista ja läbi elada erinevaid tundeid — kurbust, rõõmu, ärevust ja viha —, ilma et peaksime neid alla suruma. Samuti käsitleme emotsioonide tähendust meie igapäevaelus.

Osta pilet

Artur Tšehh — Koletised, koledad olendid ja mutandid: ülevaade õudustest kunstis. Loeng vene keeles
2025-05-16 19:00 - 21:30 | Hopneri maja, Raekoja plats 18, Tallinn, Eesti
16. mail toimub Tallinnas ühe säravaima ja karismaatilisema kultuurivaldkonna lektori — Artur Tšehhi — uue loengu esmaettekanne.
Seekord tutvustab ta oma uut uurimistööd:
«Koletised, koledad olendid ja mutandid: ülevaade koletistest kunstis».
Tänapäeva uurimused näitavad, et rahututel aegadel tõmbab inimesi eriti kõik, mis on seotud üleloomuliku ja htonilise maailmaga: filmid ja raamatud vampiiridest ja zombidest, videomängud mineviku ja tuleviku koletistega, erinevad koletisfiguurid.
Kuid miks see nii on?
Miks ka teadusliku progressi ja maailmatunnetuse kõrgajal paeluvad inimesi endiselt “imelised” olendid — miks neid uuritakse, luuakse ja taasluuakse ikka ja jälle?
Sellele küsimusele vastamiseks räägib Artur Tšehh tuntumatest koletistest eri ajastutest ja kultuuridest — alates Vana-Kreekast kuni 21. sajandini. Ta selgitab, kuidas need kujundid tekkisid, kuidas nad ajas muutusid, mis nende arengut toetas ja — mis kõige olulisem — miks nad endiselt elavad meie kujutlusvõimes, saavad massikultuuri kangelasteks ning puudutavad meid tänaseni.
Artur Tšehh on üks tänapäeva populaarsemaid kunstiteaduse lektoreid. Tema loengud on kogunud sadu kuulajaid enam kui 20 riigis üle maailma — Saksamaast Kasahstanini. Arturit hinnatakse tema lihtsa, ligipääsetava ja humoorika esitlusstiili eest, mis ei kahanda käsitletavate teemade sügavust ja värskust.
Ta on leidnud viisi, kuidas rääkida keerulisest kunstist arusaadavas ja kaasaegses keeles, inspireerides kuulajaid.
Loengu kestus: 2,5 tundi (koos vaheajaga).
Pileti hind sisaldab ka jooke.

Osta pilet

Klaverikontserdid Hopneri Majas: Itaalia filmimuusika kontsert ''La Grande Bellezza' '/ ''Suur ilu''. Klaveril Andranik Kechek
2025-05-17 15:00 - 16:00 | Hopneri maja, Raekoja plats 18, Tallinn, Eesti
„La Grande Bellezza“ on muusikaline teekond ilu, harmoonia ja sügavate emotsioonide maailma, tuues kuulajateni Itaalia filmimuusika võlu ning avades selle peene ja lummava olemuse. Iga noot peegeldab ilu ning iga meloodia kutsub kogema inspiratsiooni ja puhast kaunidust.
Kavas kõlavad Nino Rota („La Dolce Vita“/„Magus elu“, „Romeo e Giulietta“/„Romeo ja Julia“, „The Godfather“/„Ristiisa“), Ennio Morricone („Le Professionnel“/„Professionaal“, „Once Upon a Time in America“/„Ükskord Ameerikas“, „Nuovo Cinema Paradiso“/„Kino Paradiso“), Riz Ortolani („Mondo Cane“/„Koera elu“), Nicola Piovani („La Vita è Bella“/„Elu on ilus“) ja teiste heliloojate teosed.
Andranik Kechek on helilooja, pianist ja improvisaator. Tema loominguline ampluaa on lai ja mitmekülgne. Sinna kuuluvad autoriõhtud, sooloesinemised, osalemine ansamblites ja improvisatsioonikontserdid. Ta on edukalt esinenud Eestis, Armeenias, Argentiinas, Uruguais, Jaapanis, Soomes, Poolas, Saksamaal, Venemaal, Rootsis, Lätis, Leedus, Prantsusmaal, Hispaanias, Itaalias, Hollandis, Kreekas, Belgias, Austrias, Portugalis ja Küprosel. Andranik Kechek on osalenud ja pälvinud auhindu mitmetel rahvusvahelistel konkurssidel ja festivalidel.

Tallinki naiskoori kevadkontsert
2025-05-22 19:00 - 20:00 | Hopneri maja, Raekoja plats 18, Tallinn, Eesti
Tallinki naiskoori kevadkontsert 22. mail kl 19.00 Hopneri Majas.
Kutsume teid kuulama kaunist eestikeelset koorimuusikat, et tähistada koos meie koori 5. tegutsemisaastat.
🎼 dirigent: Hirvo Surva
🎹 kontsertmeister: Andres Lemba
🎶 hääleseadja: Kaia Urb
🎤 kontserti juhib: Meelis Kompus
🇪🇪 sissepääs on tasuta 🌸

Projekti ACADEMIA PLATONICA (Tallinn) esimene avalik kohtumine (vene keeles)
2025-05-22 19:00 - 21:00 | Hopneri maja, Raekoja plats 18, Tallinn, Eesti
Millest tuleb juttu
● Platoni pärand. Kuidas Ateena mõtleja ideed said Euroopa filosoofia, teaduse ja kunsti aluseks.
● Aktuaalsus tänapäeval. Alates “koopavarjust” kuni uudisvoo algoritmideni: miks Platoni reaalsuseanalüüs aitab orienteeruda post-tõe ja metaversumite ajastul.
● Kultuuri sambad. Platoni dialoogid kui varjatud toed demokraatiale, inimõigustele ja ülikooliharidusele.
Miks see on oluline
● Saate ühe õhtuga kontsentreeritud sissejuhatuse Platoni ideedemaailma kriitikasse.
● Näete, kuidas antiik pakub vastuseid tänapäeva väljakutsetele (tehisintellekti eetika, sõnavabadus, identiteedikriis).
● Tutvute Akadeemia kogukonnaga.
Formaat
● Venekeelne loeng — 1 tund 15 minutit
● Avatud dialoog / Küsimused ja vastused — 30 minutit
Esineja
● Vladimir Solovjov — antiikmõtte uurija; sarja „Kultuuri Odüsseia“ (koostöös Andrei Baumeisteriga) autor; kriitilise mõtlemise kursuste looja, online-projekti „Platoni lugemised“ ja filmi „Hommik. Päev. Õhtu“ autor; Berliini filosoofia- ja aruteluklubi asutaja.

Osta pilet

Kontsert "Laulupeo ootel..."
2025-05-25 12:00 - 13:00 | Hopneri maja, Raekoja plats 18, Tallinn, Eesti
25.mail, algusega kell 12, toimub Hopneri Majas Eesti Koorijuhtide Naiskoori kontsert “Laulupeo ootel…”.
Dirigendid Kristina Sildos ja Margus Leppoja
Klaveril Õnne-Ann Roosvee
Kaasesineja: Viimsi Muusikakooli Kandleansambel
Juhendaja Laura Lindpere
Kontsert on TASUTA

Tabasalu Kammerkoori Kevadkontsert
2025-05-25 17:00 - 18:00 | Hopneri maja, Raekoja plats 18, Tallinn, Eesti
25.mail, algusega kell 17, toimub Hopneri Majas kaunis kevadkontsert.
Esinevad Tabasalu Kammerkoor,
Tabasalu Muusika-ja Kunstikooli lastekoor ning keelpilliorkester.
Kõlavad Eesti heliloojate kaunid palad.
Koore juhendab Mai Ainsalu
Keelpilliorkestrit juhendab Mari-Liis Keldo
Kaastegevad: Tiit Kalluste, Kalev Konsa ja Meelis Ainsalu
Kontsert on TASUTA

Vox pUNT | "Laul sai linnast toodud"
2025-06-05 19:00 - 20:00 | Hopneri maja, Raekoja plats 18, Tallinn, Eesti
Vokaalkammeransambel Vox pUNT valmistub sel suvel esindama Eestit mainekal Seghizzi rahvusvahelisel koorikonkursil Gorizias, Itaalias. Veel enne võistlustulle astumist kannab ansambel kogu konkursskava ette kontserdil, mis toimub 5. juunil kell 19 Hopneri maja kontserdisaalis Tallinnas.
Kavas on mitmekülgne valik teoseid heliloojatelt Pärt, Tormis, Saar, Kreek, Stanford, Mäntyjärvi, Rautavaara, Orbán jt.
Kontserdisaal asub Hopneri maja 4. korrusel. Majas ei ole lifti ega trepitõstukit – ligipääs on vaid trepist.

Osta pilet

TALLINNA 43. VANALINNA PÄEVAD
2025-06-06 09:00 - 2025-06-08 17:00 | Tallinna Vanalinn, Tallinn, Eesti
43. Tallinna vanalinna päevad toimuvad 6.-8. juunil 2025. Sel aastal pöörab linnafestival erilist tähelepanu Eesti raamatu aastast inspireerituna kirjandusele ja raamatutele. Sündmusterohkest programmist leiab mitmeid üritusi, mis teevad sügava kummarduse meie armastatud kirjanike-luuletajate loomingule ja kirjasõna hoidjatele.
Pika ajalooga Tallinna vanalinn on enam kui väärikad majad ja sajanditevanused tänavad ning festival kutsub avastama ajaloolise asumi varjatud aardeid ning ainulaadset elukeskkonda. Nii toimub kolme päeva jooksul erilisi jalutuskäike ja ekskursioone tavapäraselt külastajatele suletud ajaloolistesse hoonetesse, tornidesse, sisehoovidesse ja rohealadele.
Festivali jooksul astuvad eri lavadel üles mitmed artistid Eestist ja kaugemaltki. Pealaval Niguliste kiriku kõrval annavad kontserte Vaiko Eplik & Eliit, Põhja Konn, Strule Dagsland (NO), Sibyl Vane jt.
Toomparki seatakse üles Lahela ala lastele ja peredele ning Tornide väljakule püsitatakse Pärimusküla.
Vanalinna päevade avamine ja Trad.Attack!´i kontsert toimub 6. juunil kell 19.00 Toompargis.
Lisaks leiab sündmuse tihedast kavast etendusi, töötube ja palju-palju muud huvitavat.
Vanalinna päevade korraldajad loodavad, et festival inspireerib inimesi veetma rohkem aega vanalinnas – avastama, nautima ja leidma uusi lemmikpaiku.
Vaata 43. Tallinna vanalinna päevade programmi vanalinnapaevad.ee
Kohtumiseni vanalinnas!
#vanalinnapaevad2025

Loengusari ÜHE MAJA LUGU Jüri Kuuskemaa tutvustab Hopneri Maja
2025-06-06 18:00 - 19:00 | Hopneri maja Diele (Vanaturu kael 3), Vanaturu kael 3, Tallinn, Eesti
Vanalinna Päevade raames jätkame loengute/ ringkäikudega, mis viivad meid vanalinna mõnda majja, kuhu tänavalt niisama lihtsalt ei saagi sisse astuda või vähemalt kogu majas koos teadjaga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
Sel korral, 6. juunil, viib Jüri Kuuskemaa ringi kõndima vanasse kaupmehemajja, Hopneri Majja, Vanaturu kael 3.

Osta pilet

Vokaalansambel Miinus Seitse kontsert "Sa oled ainus"
2025-06-06 19:00 - 20:00 | Hopneri maja, Raekoja plats 18, Tallinn, Eesti
Kavas parimad palad nii laulupeolt kui muudel pidudelt ja mõni esmaettekanne ka!

Jah, meid on seekord palju ja me teeme muusikat nii väikeses kui ka suures koosseisus! Kontserdil astuvad üles vokaalansambel Miinus Seitse ja segakoor Miinus Seitse ja muidugi meie pillimehed – sest muusikapisik avaldub eriti ilmekalt instrumentalistides. Ega me päris täpselt ei teagi, palju pille lisaks kokku saame, aga arvata on, et väljalubatust rohkem.
Ja kuigi ansambel Miinus Seitse tähistas 20. sünnipäeva, ei ole me nii suures koosseisus enne üles astunudki.

Segakoor – uhke lugu!

Sissepääs prii.

Ootame kuulama!

Loengusari ÜHE MAJA LUGU Muinsuskaitsemaja, Raekoja plats 12
2025-06-07 14:00 - 15:00 | Muinsuskaitseameti maja, Raekoja plats 12, Tallinn
Vanalinna Päevade raames jätkame loengute/ ringkäikudega, mis viivad meid vanalinna mõnda majja, kuhu tänavalt niisama lihtsalt ei saagi sisse astuda või vähemalt kogu majas koos teadjaga ringi kõndida.
Sel korral, Vanalinna Päevade raames, viib legendaarne muinsuskaitsja Boris Dubovik ringkäigule ja räägib ühe väga armsa pisikese maja loo.
Raekoja plats 12 , Muinsuskaitse maja, see kõige pisem maja Raekoja platsi ääres, Apteegi tänava nurgal pakub üllatusi nii fassaadil kui sisemuses. Nagu on öelnud Jüri Kuuskemaa: “Sel majal on kokkupuuteid jumalikkusega.”
Selle jumalikkusega lähemegi tutvust tegema.

Osta pilet

Tallinna Tehnikakõrgkooli kammerkoori 20. sünnipäevakontsert "Me laulame nii kui nii"
2025-06-07 15:00 - 16:00 | Hopneri maja, Raekoja plats 18, Tallinn, Eesti
🎉 TTK Kammerkoor saab 20! 🎶
Sünnipäev tuleb täis nooti, nalja ja nostalgiat!
Hooaja lõpuks paneme kõik õpitud laulud ühte kingipakki ja toome selle lavale – just teile! Oleme arenenud, naernud ja harjutanud (ja veel harjutanud) – nüüd on aeg pidutseda!
🎂 Tule tähista koos meiega!
📅 7. juuni
📍 Hopneri maja
⏰ 15.00
Kohtume kontserdil,
Teie TTK Kammerkoor
Kontsert on TASUTA!

Loengusari ÜHE MAJA LUGU Katariina kirik, Dominiiklaste kloostri hoov ja katedraal.
2025-06-07 16:00 - 17:00 | Katariina kirik, Vene tn 14a, Tallinn, 10123, Eesti
Vanalinna Päevade raames jätkame loengute/ ringkäikudega, mis viivad meid vanalinna mõnda majja või hoonesse, kuhu tänavalt niisama lihtsalt ei saagi sisse astuda või vähemalt kogu majas koos asjatundjaga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
Sel korral, 7. juunil viib ajaloolane Toomas Abiline ringi kõndima väga erilise saatuse ja looga Katariina kirikusse, Dominiiklaste kloostri hoovi ning astutakse läbi ka Peeter- Pauli katedraalist.

Osta pilet
